Βίκυ Λέανδρος

Η Βίκυ Λέανδρος (πραγματικό όνομα: Βασιλική Παπαθανασίου, Παλαιοκαστρίτσα Κέρκυρας, 23 Αυγούστου 1949) είναι Ελληνίδα τραγουδίστρια με διεθνή καριέρα.

 Βιογραφικά στοιχεία 
Είναι κόρη του συνθέτη και στιχουργού, Λεό Λέανδρος (Λέανδρου Παπαθανασίου). Γεννήθηκε στην Κέρκυρα στις 23 Αυγούστου 1949 και μετακόμισε στη Γερμανία με τους γονείς της το 1959. Έκανε μαθήματα κιθάρας, φωνητικής, μπαλέτου, χορού και κίνησης από πολύ μικρή ηλικία. Άρχισε να ασχολείται επαγγελματικά με το τραγούδι το 1965. Το 1982 παντρεύτηκε τον Έλληνα επιχειρηματία Ιβάν Ζησιάδη, με το οποίο έχει έναν γιο, τον Λέο. Από τον δεύτερο γάμο της με τον Ένο φον Ρούφιν (γερμ. Enno Freiherr von Ruffin) απέκτησε 2 κόρες, τη Μιλάνα και τη Σάντρα. 

Προτάθηκε για γερουσιάστρια Πολιτισμού (γερμ. Kultursenatorin) δύο φορές, το 2001 στο Αμβούργο και το 2006 στο Βερολίνο, προτάσεις που δεν αποδέχθηκε. Στις αυτοδιοικητικές εκλογές του 2006 εξελέγη δημοτική σύμβουλος στον Δήμο Πειραιά με την παράταξη του Παναγιώτη Φασούλα και ορίστηκε αντιδήμαρχος Πολιτισμού. Την επόμενη χρονιά έθεσε υποψηφιότητα στις βουλευτικές εκλογές με το ΠΑΣΟΚ στην εκλογική περιφέρεια Α΄ Πειραιώς, όπου δεν εξελέγη.

 Σταδιοδρομία 
αριστερά|μικρογραφία|208x208εσ|Η Βίκυ Λέανδρος  το 1973
Το πρώτο της τραγούδι ηχογραφήθηκε το 1965 στη Γερμανία. Έγινε ευρύτερα γνωστή δύο χρόνια αργότερα με το "L'amour est bleu", με το οποίο συμμετείχε στο Φεστιβάλ της Eurovision, εκπροσωπώντας το Λουξεμβούργο. Το 1972 συμμετείχε στο διαγωνισμό για δεύτερη φορά και κέρδισε το πρώτο βραβείο με το τραγούδι "Après toi", το οποίο πώλησε 6 εκατομμύρια σινγκλ παγκοσμίως. Ακολούθησαν δεκάδες δίσκοι στα αγγλικά, γαλλικά, γερμανικά, ολλανδικά, ιαπωνικά, ιταλικά, ισπανικά και ελληνικά. Το 1986 αποσύρθηκε για να μεγαλώσει τα τρία της παιδιά, μέχρι την επάνοδό της το 1995 στη Γερμανία και στην Κεντρική Ευρώπη. Οι συνολικές πωλήσεις των δίσκων της ξεπερνούν τα 100 εκατομμύρια παγκοσμίως.μικρογραφία|203x203px|Η Βίκυ Λέανδρος το 2010|αριστερά

Έχει λάβει βραβεία όπως τα Golden Statue (Ιαπωνία), Golden Europa (Γερμανία) και Ξένιος Δίας (Ελλάδα). Το 2006 έλαβε μέρος στην προκριματική φάση για την επιλογή του τραγουδιού που θα εκπροσωπούσε τη Γερμανία στον Διαγωνισμό Τραγουδιού Eurovision 2006 μαζί με άλλους δύο συνυποψηφίους, όμως δεν επελέγη.

Στις 29 Αυγούστου 2024, με γραπτή δήλωσή του, ο πατέρας της Λεό Λέανδρος, γνωστοποίησε εξώδικο που της απέστειλε, με το οποίο της απαγόρευσε να ερμηνεύσει τα τραγούδια που έχει δημιουργήσει ή συνδημιουργήσει ο ίδιος στη συναυλία της στο Ηρώδειο, στις 6 Σεπτεμβρίου. Ο λόγος που τον οδήγησε σε αυτή την απόφαση ήταν η παράλειψη αναφοράς του ονόματός του, που ''“υποβαθμίζει και απομειώνει τόσο τον ίδιο ως συνθέτη και δημιουργό, όσο και τα έργα του, προσβάλλοντας έτσι τα δικαιώματα και την προσωπικότητά του“.

 Βραβεύσεις 

Χρυσοί Δίσκοι.
 Πλατινένιοι Δίσκοι.
 1967: Τέταρτη θέση στο Φεστιβάλ της Eurovision με το τραγούδι "L'amour est bleu".
 1968: Χρυσή Ευρώπη.
 1971: Χάλκινη Rose von Montreux για την τηλεοπτική σειρά "Ich bin".
 1971: Χάλκινος Λέων του Ραδιοφωνικού σταθμού του Λουξεμβούργου.
 1972: Πρώτη θέση στο Φεστιβάλ της Eurovision με το τραγούδι "Aprés toi".
 1972: Best Selling Artist διεθνώς.
 1974: Χρυσή Ευρώπη.
 2001: Goldene Stimmgabel καλύτερης καλλιτεχνικής παρουσίας στην κατηγορία «Γερμανική Ποπ».
 2001: Internationaler Schlagerpreis στην κατηγορία "Beste Künstlerin International".
 2003: Βραβείο Ξενίου Διός.
 2005: Woman of the year στην Ελλάδα.

 Παραπομπές 

 Εξωτερικοί σύνδεσμοι 

 Το επίσημο web site της ΒΙΚΥ ΛΕΑΝΔΡΟΣ


Κατηγορία:Ελληνίδες τραγουδίστριες
Κατηγορία:Ελληνίδες τραγουδίστριες ποπ
Κατηγορία:Έλληνες πολιτευτές
Κατηγορία:Αγγλόφωνοι τραγουδιστές από την Ελλάδα
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision